રાજ્યના મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ, પૂર્વ મુખ્ય પ્રધાન આનંદીબહેન પટેલ, કેન્દ્રીય પ્રધાન પુરુષોત્તમ રૂપાલા, મનસુખ માંડવિયા, જશવંતસિંહ ભાભોર, પ્રદેશ પક્ષ પ્રમુખ જીતુભાઇ વાઘાણી સહિત પ્રધાનમંડળના તમામ સભ્યો સવારના ૧૦ વાગ્યાથી સભા સ્થળે હાજર હતા. ભાજપના તમામ ધારાસભ્યો, જિલ્લા પ્રમુખો, સરપંચ સહિત મોટી સંખ્યામાં પક્ષ્ના આગેવાનો સભા સ્થળે સવારથી હાજર રહ્યા હતા. દરમિયાન કોંગ્રેસના સિનિયર નેતા અને ધારાસભ્ય શક્તિસિંહ ગોહિલે અાજે પીએમ મોદીને અાઠ સવાલો પૂછ્યા હતા કે જૂન-૨૦૧૬માં સૌની યોજના ૧૧૫ ડેમ સાથે જોડાવવાની હતી તેનું શું થયું? તેમજ નર્મદાની કેનાલો વર્ષો સુધી તૂટે નહીં તેવી ડિઝાઈન કરાઈ હોવા છતાં કેનાલો વારંવાર શા માટે તૂટે છે.